text: পিতার স্কুল জাতীয়করণের প্রতিশ্রতি দিলেন উপদেষ্টা পত্নী ইভা রহমান | National Detective News
  নিজস্ব প্রতিনিধি ॥ পাইকগাছাস্থ পিতার প্রতিষ্ঠিত শিক্ষা প্রতিষ্ঠান কেজিএইচএফ মৌখালী ইউনাইটেড একাডেমীকে বর্তমান সরকারের মাধ্যমে জাতীয়করণের প্রতিশ্রুতি দিয়েছেন প্রধানমন্ত্রীর অর্থনৈতিক বিষয়ক উপদেষ্টা ড. মশিউর রহমানের সহধর্মীনি রওশন রহমান ইভা। তিনি শনিবার বিকালে মৌখালী ইউনাইটেড একাডেমী মাঠে অনুষ্ঠিত সংবর্ধনা অনুষ্ঠানে সংবর্ধিত অতিথির বক্তব্যে এপ্রতিশ্র"তি দেন। শিক্ষা প্রতিষ্ঠানটি উপদেষ্টা পত্নী ইভা রহমানের মরহুম পিতা রুহুল আমিন মোল্লা ১৯৭৩ সালে প্রতিষ্ঠা করেন। দ্বিতল ভবনের প্রতিষ্ঠানে বর্তমানে ৫ শতাধিক শিক্ষার্থী রয়েছে।
  একাডেমী পরিচালনা পর্ষদের সভাপতি আকতারুজ্জামান সুজার সভাপতিত্বে সংবর্ধনা অনুষ্ঠানে অন্যান্যের মধ্যে উপস্থিত ছিলেন, উপজেলা চেয়ারম্যান এ্যাডঃ স ম বাবর আলী, মুক্তিযোদ্ধা কমান্ডার শেখ শাহাদাৎ হোসেন বাচ্চু, বঙ্গবন্ধু শেখ মুজিবুর রহমান মেডিকেল বিশ্ববিদ্যালয়ের অধ্যাপক ডাঃ জেবুন্নেছা বেগম, ডাঃ আশরাফুজ্জামান বেনু, আমেরিকা প্রবাসী নাজনীন হোসেন, ওসি (ডিবি) শিকদার আক্কাজ আলী, বেবী নাজনীন, প্রধান শিক্ষক শশাঙ্ক বাছাড়, সাংবাদিক আব্দুল আজিজ, এন ইসলাম সাগর, আবুল হাশেম, শিক্ষক নূরুল ইসলাম, ইউসুফ হাবিব শাকিল, নন্দিতা আয়শা জামান ও আনিতা রাইসা জামান।